Khesari Lal Yadav song: भोजपुरी सुपरस्टार खेसारीलाल यादव ने भोजपुरी सिनेमा इंडस्ट्री को कई सुपर-डुपर हिट फिल्में दी हैं। उन्होंने अपनी अदायगी, गायकी और डांस का ऐसा जलवा दिखाया है कि वे आज भोजपुरी इंडस्ट्री तक ही सीमित नहीं रह गए हैं बल्कि उनकी पहुंच दूर-दूर तक बन गई है। उनके गानों और फिल्मों की डिमांड काफी तेजी से बढ़ने लगी है।
उनकी फिल्मों को रिलीज होने के साथ ही दर्शकों का खूब प्यार मिलता है। आम तौर पर उनकी जोड़ी भोजपुरी की सुपरस्टार एक्ट्रेस काजल राघवानी के साथ काफी पसंद की जाती है। इन दोनों की जोड़ी को सुपरहिट जोड़ी भी कहा जाता है। अभी हम बात कर रहे हैं खेसारीलाल यादव की एक स्टेज शो के बारे में। उन्होंने एक्ट्रेस शुभी शर्मा के साथ एक धांसू स्टेज शो किया किया था जिसे 6 करोड़ से ज्यादा बार देखा जा चुका है।
बता दें कि खेसारीलाल यादव और शुभी शर्मा ने एक साथ कई फिल्मों में काम किया है। पिछली बार इन दोनों कलाकारों ने एक साथ बलम जी आई लव यू नाम की फिल्म में काम किया था। फिल्म सिनेमाघरों में रिलीज होते ही सुपरहिट पाई गई थी। ना सिर्फ ये फिल्म बल्कि इसके गाने भी दर्शकों की जुबां पर चढ़ गए थे।